അടുത്ത സീസണ് മുതല് ഐഎസ്എല്ലില് കൂടുതല് മത്സരങ്ങള്..?? സൂചനകള് ഇങ്ങനെ ഒന്നാം ഡിവിഷനടക്കമുള്ള ലീഗുകളുടെ ദൈര്ഘ്യക്കുറവാണ് ഇന്ത്യന് ഫുട്ബോളിലെ പ്രധാന പ്രശ്നങ്ങളിലൊന്നായി വിലയിരുത്തപ്പെടുത്തത്. ആകെ നാല് മാസം മാത്രം നീളുന്നതാണ് ഇന്ത്യയിലെ ഒന്നാം ഡിവിഷനായ ഇന്ത്യന് സൂപ്പര് ലീഗ്. പതിനൊന്ന് ടീമുകള് മാത്രം കളിക്കുന്ന ലീഗില് ഒരു ടീമിന് ആകെ കിട്ടുക 20 മത്സരങ്ങള് മാത്രം. ഒരു സീസണില് ഇത്ര കുറിച്ച് മത്സരങ്ങള് കളിക്കുന്നതും സീസണുകള് തമ്മില് മാസങ്ങള് നീളുന്ന ഇടവേള വരുന്നതുമെല്ലാം കളിക്കാരെ വളരെയേറെ ബാധിക്കുന്നു. ഇന്ത്യന് ഫുട്ബോള് വലിയ സ്വപന്ങ്ങള് കാണുന്ന ഈ സമയത്ത് മത്സരങ്ങളുടെ എണ്ണം കൂട്ടണമെന്ന് ആവശ്യം ശക്തമാണ്. എങ്കിലും ഇക്കുറിയും ഐഎസ്എല്ലില് മത്സരങ്ങളുടെ എണ്ണം കൂട്ടില്ല. എന്നാല് അടുത്ത സീസണ് മുതല് ഇക്കാര്യത്തില് മാറ്റമുണ്ടാകുമെന്നാണ് സൂചന. ഓള് ഇന്ത്യ ഫുട്ബോള് ഫെഡറേഷന് ജനറല് സെക്രട്ടരി കുശാല് ദാസാണ് സ്പോര്്ട്സ്റ്റാറിന് നല്കിയ അഭിമുഖത്തില് വ്യക്തമാക്കിയത്. ഐഎസ്എല്ലിലെ അടുത്ത സീസണ് മുതല് മത്സരങ്ങളുടെ എണ്ണം കൂട്ടുകയാണ്. ഒരു ടീമിന് കുറഞ്ഞത് 27 മത്സരങ്ങള് ലഭിക്കുന്ന തരത്തിലാകും സീസണ് ക്രമീകരിക്കുകയെന്നാണ് കുശാല് പറഞ്ഞത്. നിലവിലെ ഫോര്മാറ്റിന് പകരം ഹോം, എവേ മത്സരക്രമങ്ങളിലേക്ക് തിരിച്ചെത്തുമ്ബോള് ഐലീഗിലും മത്സരങ്ങളുടെ എണ്ണം കൂട്ടുമെന്നും കുശാല് പറഞ്ഞു.